Legal Document

Category: 3

Text:
17. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ. 1917/467 της 19 Μαρτ./4 Απρ.  1974 (ΦΕΚ Β΄ 390) (Διόρθ. Ημαρτ. εν ΦΕΚ Β΄ 471 της 4 Μαΐου  1974) Περί των όρων και διατυπώσεων, καθ’ ους επιτρέπεται η εισαγωγή κινηματογραφικών ταινιών ευαισθήτων, μη εκτεθεισών εις το φως (φίλμς), διατρήτων της δασμ. κλ. 3702, επί απαλλαγή του εισπραττομένου κατά την εισαγωγήν ΦΚΕ και περί τρόπου παρακουλουθήσεως της νομίμου χρησιμοποιήσεως τούτων. Έχοντες υπ’ όψει την διάταξιν του άρθρ. 9 του Ν.Δ. 58/1973 «περί μέτρων προς ανάπτυξιν της Κινηματογραφικής Βιομηχανίας και περί αντικαταστάσεως και τροποποιήσεως διατάξεων του Ν.Δ. 4208/61 «περί μέτρων δια την ανάπτυξιν της Κινηματογραφίας εν Ελλάδι», αποφασίζομεν: Άρθρ.1.-1.Δια την εισαγωγήν κινηματογραφικών ταινιών ευαισθήτων, μη εκτεθεισών εις το φως (Παρθέναι - NON IMPRESSIONNEES), διατρήτων της δασμολογικής κλάσεως 3702 του ισχύοντος δασμολογίου εισαγωγής επί απαλλαγή του κατά την εισαγωγήν εισπραττομένου Φ.Κ.Ε., συμφώνως τω άρθρ. 9 του Ν.Δ. 58/73, δέον να συντρέχουν αι ακόλουθοι προϋποθέσεις: α)Ο εισαγωγεύς δέον να προσκομίση εις την Τελωνειακήν Αρχήν, μέσω της οποίας θέλει ενεργηθή η εισαγωγή των ανωτέρω κινηματογραφικών ταινιών, βεβαίωσιν του Υπουργείου Βιομηχανίας, ότι ούτος τυγχάνει ανεγνωρισμένος επιχειρηματίας παραγωγής κινηματογραφικών και τηλεοπτικών ταινιών, κατά την έννοιαν του άρθρ. 1 του Ν.Δ. 58/1973. β)Να κατατίθεται πιστοποιητικόν του Υπουργείου Βιομηχανίας, περί μη παραγωγής εγχωρίως, επαρκώς και καταλλήλως, των υπό το καθεστώς της παρούσης εισαγομένων κινηματογραφικών ταινιών γ)Να κατατίθεται εις διπλούν υπεύθυνος δήλωσις του εισαγωγέως, περί χρησιμοποιήσεως των υπό το καθεστώς της παρούσης παραλαμβανομένων ταινιών αποκλειστικώς ως πρώτη ύλη δια την παραγωγήν κινηματογραφικών και τηλεοπτικών ταινιών. Εις την εν λόγω δήλωσιν θα αναγράφωνται ωσαύτως η εισαγομένη ποσότης ταινιών εις χιλιόγραμμα και μέτρα ή πόδας, ως και η αξία αυτών. δ)Να παρέχεται, προ πάσης παραλαβής υπό του εισαγωγέως των ταινιών αξιόχρεως προσωπική εγγύησις τρίτου, καλύπτουσα το ποσόν του μη καταβαλλομένου ΦΚΕ, δια την περίπτωσιν καθ’ ην αι εν λόγω ταινίαι ήθελον διατεθή δι’ άλλην χρήσιν, πλην εκείνης δι’ ην παραλαμβάνονται. Κινηματογραφική Βιομηχανία 13.Ε.δ.17 Άρθρ.2.-Το εν αντίτυπον της κατά τ’ ανωτέρω υπευθύνου δηλώσεως του εισαγωγέως επιχειρηματίου παραγωγής ταινιών, θα αποστέλληται υπό του Τελωνείου εισαγωγής προς την Υπηρεσίαν Τελωνειακών Ερευνών, η οποία κατά τα κατωτέρω οριζόμενα, θα ασκή τον έλεγχον και την παρακολούθησιν των ως άνω, επί απαλλαγή εκ του Φ.Κ.Ε. παραλαμβανομένων κινηματογραφικών ταινιών, της δασμ. κλάσεως 3702. Παραλλήλως το Τελωνείον Εισαγωγής θα γνωρίζη εις την Υπηρεσίαν Τελωνειακών Ερευνών πάντα τα στοιχεία της ενεργηθείσης εισαγωγής, ήτοι ονοματεπώνυμον εισαγωγέως, εισαχθείσαν ποσότητα εις χιλιόγραμμα και μέτρα ή πόδας, αριθμόν και χρονολογίαν διασαφήσεως και αριθμόν και χρονολογίαν της αδείας παραδόσεως τελωνισθέντων εμπορευμάτων. Άρθρ.3.-Οι εισαγωγείς επιχειρηματίαι παραγωγής κινηματογραφικών και τηλεοπτικών ταινιών, ως και οι προμηθευόμενοι εκ τούτων όμοιοι επιχειρηματίαι, οι δικαιούμενοι να παραλάβουν, υπό το καθεστώς της παρούσης, τας εις τας ανωτέρω διατάξεις αναφερομένας, κινηματογραφικάς ευαισθήτους ταινίας, μη εκτεθείσας εις το φώς (φίλμς), διατρήτους, της δασμ. κλάσεως 3702 του ισχύοντος δασμολογίου εισαγωγής, υποχρεούνται: 1.Να τηρούν βιβλίον ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής, μνημονεύουσαν τον αριθμόν των σελίδων και τον σκοπόν της χρησιμοποιήσεως του, εν ω βιβλίω δέον να εγγραφούν ανελλιπώς και άνευ διακοπών, διαγραφών ή ξεσμάτων. α)Τας εκάστοτε εισαγομένας ποσότητας των, περί ων η παρούσα, ταινιών εις χιλιόγραμμα και μέτρα ή πόδας, ως και την αξίαν τούτων, μετά μνείας του αριθμού και της χρονολογίας διασαφήσεως εισαγωγής και του αριθμού και της χρονολογίας αδείας παραδόσεως τελωνισθέντων εμπορευμάτων. β)Την χρησιμοποιηθείσαν ποσότητα, κατά βάρος και μήκος (μέτρα ή πόδας) φίλμς, δια την παραγωγήν ετοίμων κινηματογραφικών ή τηλεοπτικών ταινιών. γ)Τας παραχθείσας εκ των ως άνω ευαισθήτων ταινιών ετοίμους κινηματογραφικάς και τηλεοπτικάς τοιαύτας, μετά μνείας του τίτλου των και του αριθμού των αντιγράφων αυτών, ως και τα τυχόν άχρηστα αυτών αποκόμματα τα προερχόμενα εκ δοκιμών, κακής λήψεως κλπ. δ)Τας τυχόν διατιθεμένας εις ετέρους παραγωγούς κινηματογραφικών και τηλεοπτικών ταινιών ποσότητας παρθένων τοιούτων, κατά βάρος και μήκος (μέτρα ή πόδας) και αξίαν, μετά μνείας του αριθμού και της χρονολογίας του κατά τον Κώδικα Φορολογικών Στοιχείων εκδοθέντος τιμολογίου πωλήσεως. Εις την περίπτωσιν ταύτην, ο αγοραστής των ως άνω ταινιών θέλει προσκομίσει προηγουμένως εις την ΥΤΕ τα υπό των παρ. α΄, γ΄ και δ΄ του άρθρ. 1 της παρούσης οριζόμενα δικαιολογητικά. (Μετά τη σελ. 244,684(α) Σελ. 244,685 Τεύχος 528-Σελ. 9 Η ΥΤΕ, μετ’ έλεγχον των ως άνω στοιχείων και μετά την λήψιν αντιγράφου του σχετικού τιμολογίου πωλήσεως, θα ειδοποιή το Τελωνείον Εισαγωγής δια την ανάλογον (κατά το πωλούμενον τμήμα), λύσιν της κατά την παρ. δ΄ του άρθρ. 1 της παρούσης προσωπικής εγγυήσεως του πωλητού, ταύτης αντικαθισταμένης δια της ταυτοχρόνως αποστελλομένης νέας εγγυήσεως του αγοραστού. 2.Να συντάσσουν κατάστασιν, εξηγμένην εκ του ως άνω βιβλίου, εμφαίνουσαν τας εις τούτο εγγραφάς, υποβαλλομένην εις την Υπηρεσίαν Τελ. Ερευνών ανά εξάμηνον ή και κατά βραχύτερον χρονικόν διάστημα, εάν τούτο ήθελε ζητηθή υπό της Υ .Τ.Ε. Άρθρ.4.-1.Αρμοδία Αρχή, δια την παρακολούθησιν των κατά τους όρους της παρούσης αποφάσεως παραλαμβανομένων κινηματογραφικών ταινιών ευαισθήτων μη εκτεθεισών εις το φως (φίλμς), διατρήτων, της δασμ. κλάσεως 3702, ορίζεται η Υπηρεσία Τελωνειακών Ερευνών, ήτις, προς τον σκοπόν της διευκολύνσεως της διενεργείας του κατά την επομένην παράγραφον ελέγχου, θα τηρή ειδικόν βιβλίον, εις ο θα χρεώνωνται και θα πιστώνωνται αι μερίδες εκάστου των εισαγωγέων επιχειρηματιών παραγωγής ταινιών, επί τη βάσει των παρά του Τελωνείου εισαγωγής κοινοπιουμένων στοιχείων των γενομένων εισαγωγών και των προσκομιζομένων υπό των αγοραστών αντιτύπων των τιμολογίων πωλήσεως και των ωσαύτως προσκομιζομένων ως άνω καταστάσεων. 2.Καθ’ εξάμηνον τουλάχιστον ή οσάκις κρίνεται σκόπιμον θα διενεργείται υπό της Υπηρεσίας Τελωνειακών Ερευνών έλεγχος της νομίμου χρησιμοποιήσεως των επί απαλλαγή εκ του Φ.Κ.Ε. παραληφθεισών κινηματογραφικών ταινιών ευαισθήτων, επί τη βάσει των υπό των παραγωγών τηρουμένων βιβλίων και του τιτλίου της υπηρεσίας ταύτης. Κατά τον έλεγχον τούτον, θα παραβάλωνται αι αντίστοιχοι εγγραφαί, αι ευρισκόμεναι εις τα βιβλία των παραγωγών και θα επαληθεύωνται δια συσχετίσεώς των προς τας ευρισκομένας, εις το παρά τη Υ .Τ.Ε. τηρούμενον ειδικόν βιβλίον εγγραφάς. Οι παραγωγοί κινηματογραφικών και τηλεοπτικών ταινιών υποχρεούνται, όπως, κατά τον έλεγχον, επιδεικνύουν τα άχρηστα αποκόμματα των ταινιών, η ποσότης των οποίων θα αναγράφηται εις το παρ’ αυτών τηρούμενον βιβλίον. Τα αποκόμματα ταύτα θα καταστρέφωνται, συντασσομένου περί  Σελ. 244,686 Τεύχος 528 - Σελ. 10 τούτου σχετικού Πρωτοκόλλου, υπογραφομένου υπό των διενεργούντων τον έλεγχον υπαλλήλων και του επιχειρηματίου παραγωγής κινηματογραφικών ταινιών, πλην των αποκομμάτων των οποίων ο παραγωγός δεν επιθυμεί την καταστροφήν, προτιθέμενος να τα χρησιμοποιήση ενδεχομένως εις νεωτέρας ταινίας, ταύτα δε θα καταγράφωνται υπό των ενεργούντων τον έλεγχον υπαλλήλων και θα παραμένουν εις την διάθεσιν αυτών δια την παρακολούθησιν της χρησιμοποιήσεώς των. Κατά τον ανωτέρω έλεγχον θα υπολογίζηται και η δια την παραγωγήν της ταινίας εμφανιζομένη απομείωσις των παρθένων κινηματογραφικών φίλμς. Η απομείωσις αύτη θα προσδιορίζηται υπό των ενεργούντων τον έλεγχον υπαλλήλων, κατά την κρίσιν των και επί τη βάσει ηλεγμένων πληροφοριών. 3.Οσάκις, εκ του ελέγχου, διαπιστούται, ότι η υπό το καθεστώς της παρούσης, παραληφθείσα ποσότης κινηματογραφικού φίλμ διετέθη εξ ολοκλήρου ή καθ’ ωρισμένον τμήματα δι’ ην χρήσιν παρελήφθη, λύεται δια πράξεως του Τελωνείου εισαγωγής η παρασχεθείσα εγγύησις ή ανάλογον τμήμα ταύτης, κατόπιν σχετικής ειδοποιήσεώς του υπό της Υ .Τ.Ε. Αντιθέτως, εφ’ όσον εκ του ελέγχου προκύψει, ότι αι ως άνω ταινίαι διετέθησαν δι’ετέραν χρήσιν, πλην εκείνης δι’ ην εισήχθησαν επί απαλλαγή εκ του ΦΚΕ, άνευ αδείας της Τελωνειακής Αρχής και της προηγουμένης καταβολής του αναλογούντος ΦΚΕ ή οπωσδήποτε ποσότης τις κινηματογραφικής παρθένου ταινίας ελλείπει εκ των βιβλίων, άνευ αντιστοίχου νομίμου δικαιολογήσεως της διαθέσεως αυτής, η Υπηρεσία Τελων. Ερευνών θα γνωρίζη σχετικώς εις το Τελωνείον Εισαγωγής, ίνα τούτο προέλθη εις την χρέωσιν και είσπραξιν του αναλογούντος ΦΚΕ επί των παρ’ αυτώ ευρισκομένων παραστατικών εγγράφων εισαγωγής, δια το μη νομίμως χρησιμοποιηθέν τμήμα της, υπό το καθεστώς της παρούσης, παραληφθείσης ταινίας. Πλην της κατά τ’ ανωτέρω καταβολής του αναλογούντος ΦΚΕ, θα εφαρμόζωνται, εν προκειμένω και αι διατάξεις του άρθρ. 19 του Ν.Δ. 58/73 δια την τιμωρίαν του παραβάτου, επιφυλασσομένης και της εφαρμογής των περί λαθρεμπορίας διατάξεων του άρθρ. 100 κ.ε. του Τελωνειακού Κώδικος. Άρθρ.5.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 13.Ε.δ.17 Κινηματογραφική Βιομηχανία 18. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΊΑΣ Αριθ. 38500/647 της 21 Σεπτ./1 Οκτ. 1974 (ΦΕΚ Β΄ 963) Περί διακινήσεως και διαχειρίσεως του Λογαριασμού Αναπτύξεως Κινηματογραφίας, ως και παροχής δανείων και βραβείων. Κατηργήθη δια της υπ’ αριθ. 73060/1512 της 15/21 Δεκ. 1976 (ΦΕΚ Β΄ 1527) ομοίας περί διακινήσεως κλπ. συμπληρωθείσης δια των υπ’ αριθ. 12268/244 και 12293/245 της 25/28 Φεβρ. 1977 (ΦΕΚ Β΄ 155 ομοίων). 19. ΑΠΟΦΑΣΙΣ ΥΠΟΥΡΓΟΎ ΒΙΟΜΗΧΑΝΙΑΣ Αριθ. 39993/667 της 30 Σεπτ./8 Οκτ. 1974 (ΦΕΚ Β΄ 1010) Περί καθορισμού του τύπου του υπό του άρθρ. 7 του Ν.Δ. 58/73 προβλεπομένου δελτίου.